Totsiens, hoë poniestert, dié haarstyl is nou mode
JY LEES NOU Totsiens, hoë poniestert, dié haarstyl is nou mode
Baftas: Dié haarstyle is gewild
Dit was oral op New York se loopplanke te sien.
Februarie-maand het New York se Lente-Modeweek afgeskop. Op die loopplanke was talle modelle se hare in dieselfde haarstyl gestileer ... lae poniesterte was duidelik in die kol! Volgens 'n mediaverklaring van Moroccan Oil kan enigeen die haarstyl probeer - of jy reguit, krullerige óf golwende hare het.
Bekendes soos Ariana Grande, Gigi Hadid en Jennifer Lopez het die hoë poniestert gewild gemaak, hoewel party aanhangers gespot het oor die erge hoofpyn wat die haarstyl veroorsaak!
FOTO Instagram / Ariana Grande
FOTO Instagram / Gigi Hadid
FOTO Instagram / Jennifer Lopez
Die lae poniestert is by die New Yorkse Modeweek op verskillende wyses gedra. Party modelle se hare is baie los vasgemaak en agter hul ore gesteek. By die Christian Siriano-vertoning is die modelle se poniesterte met fyn silwer kettinkies versier. (Haarstilis Justine Marjan het terloops dié voorkoms as haar gunsteling bestempel.) By Ralph Lauren se vertoning het supermodel Bella Hadid haar poniestert met ’n treffende kantpaadjie gedra. Haar haarstyl is met ekstra glans afgerond. By die Oscar de la Renta-vertoning is die voorkoms met fluweellinte en diamant-versierings opgetooi.
FOTO Instagram / Justine Marjan
FOTO Instagram / Bella Hadid
Die tendens is alreeds op die rooi tapyt óók gewaar. Jennifer Lopez het ’n lae poniestert by die onlangse Grammys gedra. Die aktrise Amy Adams se lae poniestert was by die Baftas met ’n swart strik afgerond. Selfs Ariana Grande het met die bekendstelling van haar nuwe album haar hare in ’n lae poniestert gedra.
thank u ....... ?????
Só dra jy dit:
1. Verdeel jou hare in 'n middel- of kantpaadjie.
2. Kam al jou hare netjies bymekaar en maak dit met 'n haarrekkie versigtig teenaan jou nek vas.
3. Trek die hare effens los om die voorkoms volume en tekstuur te gee.
4. Rond jou voorkoms af met 'n haarsproei vir ekstra glans en om seker te maak jou haarstyl hou lank.
Moroccan Oil Luminous Hairspray Strong (R395). Beskikbaar aanlyn by www.retailbox.co.za
Revlon Flex Hairspray Ultra Strong Hold (R53)
Meer oor: hare
Valentynsbederf: Só pamperlang jy
Supermodel Miranda Kerr se geheim vir ’n mooi vel
Grimeer vir Valentynsdag: Hannon deel wenke